Francesco del Cossa
Store norske leksikon,Kunst og estetikk,Bildende kunst,Kunsthistorie,Italiensk manierisme, barokk- og renessansekunst
Francesco del Cossa var en italiensk ungrenessansemaler som tilhører den dekorativt innstilte Ferraraskole. Han var påvirket av Andrea Mantegna, Cosima Tura og Piero della Francesca. Hans hovedverk er fresker (1467–1470) i Palazzo Schifanoja i Ferrara, med månedsfremstillinger som viste tidspregede og genremessige bilder fra det offentlige liv, hoffet og lignende, i forbindelse med dyrekretsens tegn og antikke guder på triumfvogner.
Arbeidet har også stor kulturhistorisk interesse, og det har en sentral plass i den ikonologiske forskning på grunn av den viktige studien som A. Warberg viet det. Store deler av verket er ødelagt. Cossa var misfornøyd med honoraret og henla sin virksomhet til Bologna, hvor han blant annet utførte et triptyk med to helgener og en stifter til San Petronio. Bildene er nå fordelt mellom Milano og London.Cossas maleri fikk etter hvert en sterkt skulptural form med markerte linjer og detaljer. Les mer i Store norske leksikon Italias kunst fram til 1900 renessansen